Source: http://www.dsclex.ro/legislatie/2018/iulie2018/mo2018_580.htm
Timestamp: 2020-08-07 15:16:17+00:00
Document Index: 31501084

Matched Legal Cases: ['articolul 17', 'articolul 18', 'articolul 19', 'Articolul 21', 'articolul 1', 'articolul 1', 'articolul 1', 'articolul 3', 'articolul 4', 'articolul 5', 'articolul 6', 'articolul 8', 'articolul 10', 'articolul 10', 'articolul 11', 'articolul 11', 'articolul 12', 'articolul 13', 'articolul 16', 'articolul 17', 'articolul 17', 'articolul 17']

MONITORUL OFICIAL AL ROMÂNIEI Nr. 580/2018
Anul 186 (XXX) - Nr. 580 LEGI, DECRETE, HOTĂRÂRI ŞI ALTE ACTE Luni, 9 iulie 2018
Decizia nr. 199 din 3 aprilie 2018 referitoare la excepţia de neconstituţionalitate a dispoziţiilor art. 80 alin. (1) şi (2) din Legea nr. 53/2003 - Codul muncii
59. - Ordonanţă de urgenţă privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România
476. - Hotărâre privind modificarea şi completarea Hotărârii Guvernului nr. 807/2014 pentru instituirea unor scheme de ajutor de stat având ca obiectiv stimularea investiţiilor cu impact major în economie
855. - Ordin al ministrului sănătăţii privind modificarea şi completarea anexelor nr. 1 şi 2 la Ordinul ministrului sănătăţii nr. 251/2017 pentru aprobarea preţurilor maximale ale medicamentelor utilizate/comercializate de către furnizorii de servicii medicale sau medicamente aflaţi în relaţie contractuală cu Ministerul Sănătăţii, casele de asigurări de sănătate şi/sau direcţiile de sănătate publică judeţene şi a municipiului Bucureşti, cuprinse în Catalogul naţional al preţurilor medicamentelor autorizate de punere pe piaţă în România, şi a preţurilor de referinţă generice ale acestora
referitoare la excepţia de neconstituţionalitate a dispoziţiilor art. 80 alin. (1) şi (2) din Legea nr. 53/2003 - Codul muncii
1. Pe rol se află soluţionarea excepţiei de neconstituţionalitate a dispoziţiilor art. 80 alin. (1) şi (2) din Legea nr. 53/2003 - Codul muncit, excepţie ridicată de The Parts Brands - S.R.L. din Bucureşti în Dosarul nr. 40.710/299/2016 al Judecătoriei Sectorul 1 Bucureşti. Excepţia constituie obiectul Dosarului Curţii Constituţionale nr. 3.588D/2016.
2. La apelul nominal se prezintă autorul excepţiei, prin avocat Roxana Negru, cu împuternicire avocaţială depusă la dosar. Lipsesc celelalte părţi. Procedura de citare este legai îndeplinită.
3. Cauza fiind în stare de judecată, preşedintele acordă cuvântul reprezentantului autorului excepţiei, care solicită admiterea acesteia, întrucât consideră că dispoziţiile art. 80 alin. (1) şi (2) din Legea nr. 53/2003 aduc atingere art. 16, art. 21, art. 44 şi art. 45 din Constituţie. În acest sens, invocă situaţia în care fapta unui salariat, constând în însuşirea bunurilor unei societăţi la care este angajat, creează din perspectiva raporturilor juridice două tipuri de conflicte: un conflict de dreptul muncii şi un conflict de drept penal. De regulă, datorită celerităţii care caracterizează conflictele de muncă, acestea se soluţionează înaintea cauzelor penale, uneori chiar înaintea punerii în mişcare a urmăririi penale sau a trimiterii în judecată. În cadrul urmării penale, atunci când se dispune, conform dispoziţiilor art. 77 şi art. 305 alin. (3) din Codul de procedură penală, continuarea urmării penale, dispoziţiile legale folosesc noţiunea de „bănuială rezonabilă”. Există deci, după această etapă, o bănuială rezonabilă că fapta penală există şi a fost Săvârşită de persoana respectivă. Derularea, în schimb, a litigiului de muncă împotriva deciziei de concediere, prin aplicarea dispoziţiilor art. 80 alin. (1) şi (2) din Legea nr. 53/2003, conduce la situaţia absurdă în care angajatorul prejudiciat prin fapta penală a salariatului este obligat să plătească despăgubiri acestuia, în condiţiile în care, din perspectiva raporturilor de drept penal, angajatorul este parte vătămată. Posibilitatea de a-şi recupera prejudiciul este ignorată total. Această situaţie este valabilă şi în situaţia în care anularea deciziei de concediere se face doar pentru cerinţele de formă. Se ajunge astfel la situaţia în care protecţia salariatului împotriva unor erori formale de redactare a deciziei de concediere să prevaleze asupra dreptului angajatorului care a fost păgubit prin fapta penală a salariatului. Prin urmare, consideră că dispoziţiile de lege criticate sunt neconstituţionale în măsura în care permit instanţelor să se pronunţe asupra despăgubirilor şi reintegrării înainte de soluţionarea dosarului penal. Pe de altă parte, dacă se interpretează că este posibilă reintegrarea, atunci trebuie să se recunoască şi dreptul angajatorului de suspendare retroactivă a contractului individual de muncă şi a plăţii despăgubirilor de la un anumit moment, fie că este cel al începerii urmării penale sau al trimiterii în judecată.
4. Reprezentantul Ministerului Public pune concluzii de respingere a excepţiei de neconstituţionalitate, invocând, în acest sens, jurisprudenţa în materie a Curţii Constituţionale prin Decizia nr. 243 din 19 aprilie 2016 şi Decizia nr. 574 din 12 iulie 2016,
5. Prin încheierea din 13 decembrie 2016, pronunţată în Dosarul nr. 40.710/299/2016, Judecătoria Sectorului 1 Bucureşti a sesizat Curtea Constituţională cu excepţia de neconstituţionalitate a dispoziţiilor art. 80 alin. (1) şi (2) din Legea nr. 53/2003 - Codul muncii, excepţie ridicată de The Parts Brands - S.R.L. din Bucureşti cu prilejul soluţionării unei contestaţii la executare.
6. În motivarea excepţiei de neconstituţionalitate, autorul excepţiei susţine, în esenţă, că dispoziţiile art. 80 alin. (1)şi (2) din Legea nr. 53/2003 sunt contrare prevederilor art. 16 alin. (1), art. 21 alin. (3), art. 44 alin. (1) şi (2), art. 45 şi art. 47 din Constituţie. În acest sens, arată că textele de lege criticate creează o situaţie injustă pentru angajator, care va fi obligat să plătească despăgubiri şi să reintegreze un salariat pentru nerespectarea unor condiţii de formă ale deciziei de concediere, deşi angajatorul a formulat plângere penală împotriva salariatului care ar putea fi condamnat penal pentru faptele care au stat la temeiul concedierii. Odată cu declararea ca neconstituţional a textului art. 52 alin. (1) lit. b) teza întâi din Codul muncii, angajatorul care suspectează că un salariat a săvârşit o faptă penală incompatibilă cu funcţia deţinută nu are decât două variante: fie concedierea salariatului, fie menţinerea lui în funcţie până la soluţionarea plângerii penale, cu consecinţa tolerării comportamentului salariatului de însuşire a bunurilor societăţii, eventual până la lichidarea acesteia, pentru că decizia de concediere, în lipsa stabilirii vinovăţiei de către organele penale, ar fi atacabilă oricând cu consecinţa plăţii de către angajator de despăgubiri. Or consideră că această situaţie este inechitabilă pentru angajator, întrucât îl expune la suportarea unui dublu prejudiciu pe care nu-l poate recupera nici potrivit Codul muncii, nici potrivit Codului penal.
7. Aceleaşi consecinţe juridice sunt apreciate de autorul excepţiei ca fiind contrare dreptului la un proces echitabil. Astfel, fiind obligată să anuleze decizia de concediere pentru condiţii de formă, instanţa care judecă litigiul de muncă nu va putea să aibă în vedere şi faptul că salariatul a fost condamnat penal pentru faptele care stau la baza deciziei de concediere. De asemenea, dacă procesul penal nu a fost finalizat, soluţionarea litigiului de muncă privind legalitatea deciziei de concediere nu poate fi suspendat.
8. Totodată, autorul excepţiei susţine şi că dispoziţiile art. 80 alin. (1) şi (2) din Legea nr. 53/2003 sunt de natură să aducă atingere libertăţii economice şi dreptului de proprietate al angajatorului, care este împiedicat să ia cele mai bune măsuri pentru a evita prejudicierea intereselor sale. Mai arată că, deşi prejudiciul produs ca urmare a faptelor penale săvârşite de salariat poate fi recuperat în condiţiile unei condamnări penale, există şi situaţii în care durata litigiului de muncă este mai lungă, iar cuantumul despăgubirilor datorate de angajator în cazul anulării deciziei de concediere poate depăşi uneori prejudiciul pe care îl poate recupera angajatorul de la salariat în cadrul procesului penal, în măsura în care se va constitui parte civilă.
9. Judecătoria Sectorului 1 Bucureşti consideră că excepţia de constituţionalitate nu este întemeiată. În acest sens, invocă cele reţinute de Curtea Constituţionala prin Decizia nr. 318 din 29 martie 2007, precum şi jurisprudenţa aceleiaşi instanţe, în care s-a statuat că, potrivit art. 44 alin. (1) şi art. 45 din Constituţie, conţinutul şi limitele dreptului de proprietate „sunt stabilite de lege”, precum şi că libertatea economică se desfăşoară „în condiţiile legii”. Prin urmare, acestea nu sunt drepturi absolute, iar exercitarea lor trebuie să se facă numai în limitele şi în condiţiile stabilite de lege. Nerespectarea prevederilor legale la desfacerea contractului de muncă şi prejudicierea salariatului constituie cauze obiective şi rezonabile pentru restrângerea exerciţiului acestor drepturi, astfel că nu se aduce atingere prevederilor constituţionale amintite.
10. În ceea ce priveşte critica referitoare la încălcarea principiului egalităţii în drepturi, instanţa de judecată arată că angajatorul care a cauzat un prejudiciu salariatului prin desfacerea nelegală a contractului de muncă nu se află în aceeaşi situaţie cu cel prejudiciat, iar obligaţia de despăgubire nu poate fi interpretată ca instituind o situaţie privilegiată pentru acesta din urmă. De asemenea, prin Decizia nr. 150 din 25 februarie 2010, Curtea Constituţională a constatat că nulitatea contractului de muncă poate fi atrasă de condiţii de formă şi de fond, Or ambele categorii de nulităţi sunt de ordine publică, astfel că încălcarea oricăreia dintre acestea atrage anularea deciziei de concediere. În sprijinul celor arătate, invocă şi Decizia nr. 356 din 5 iulie 2005, prin care instanţa de contencios constituţional a reţinut că „în condiţiile în care, de regulă, între părţile contractului de muncă - angajator şi salariat - există o discrepanţă vădită din punct de vedere al potenţialului economic şi financiar în favoarea celui dintâi, de natură să-i permită a-şi impune punctul de vedere la negocierea clauzelor contractului, statul - şi anume statul de drept, democratic şi social, aşa cum este definită România în termenii art. 1 alin. (3) din Constituţie - este ţinut să intervină legal în sprijinul celui aflat într-o poziţie de inferioritate economică. Obligaţia statului, în sensul arătat, decurge nemijlocit din prevederile art. 41 alin. (2) din Constituţie.”
12. Guvernul consideră că excepţia de neconstituţionalitate este neîntemeiată şi invocă, în acest sens, considerentele deciziilor Curţii Constituţionale nr. 243 din 19 aprilie 2016, nr. 318 din 29 martie 2007, nr. 290 din 23 mai 2013 şi nr. 1.267 din 27 septembrie 2011.
13. Preşedinţii celor două Camere ale Parlamentului şi Avocatul Poporului nu au comunicat punctele de vedere solicitate.
examinând încheierea de sesizare, punctul de vedere al Guvernului, raportul întocmit de judecătorul-raportor, susţinerile reprezentatului autorului excepţiei, concluziile procurorului, dispoziţiile de lege criticate, raportate la prevederile Constituţiei, precum şi Legea nr. 47/1992, reţine următoarele:
14. Curtea Constituţională este legal sesizată şi competentă, potrivit dispoziţiilor art. 146 lit. d) din Constituţie, precum şi ale art. 1 alin. (2), ale art. 2, 3,10 şi 29 din Legea nr. 47/1992, să soluţioneze excepţia de neconstituţionalitate cu care a fost sesizată.
15. Obiectul excepţiei de neconstituţionalitate îl constituie dispoziţiile art. 80 alin. (1) şi (2) din Legea nr. 53/2003 - Codul muncii, republicată în Monitorul Oficial al României, Partea I, nr. 345 din 18 mai 2011, dispoziţii potrivit cărora: „(1) în cazul în care concedierea a fost efectuată în mod netemeinic sau nelegal, instanţa va dispune anularea ei şi va obliga angajatorul la plata unei despăgubiri egale cu salariile indexate, majorate şi reactualizate şi cu celelalte drepturi de care ar fi beneficiat salariatul.
(2) La solicitarea salariatului instanţa care a dispus anularea concedierii va repune părţile În situaţia anterioară emiterii actului de concediere. “
16. Autorul excepţiei consideră că dispoziţiile de lege criticate aduc atingere următoarelor prevederi constituţionale: art. 16 alin. (1) referitor la egalitatea în drepturi, art. 21 alin. (3) privind dreptul la un proces echitabil, art. 44 alin. (1) şi (2) privind dreptul de proprietate privată, art. 45 referitor la libertatea economică şi art. 47 privind nivelul de trai.
17. Examinând excepţia de neconstituţionalitate, Curtea constată că dispoziţiile de lege au mai constituit obiect al controlului de constituţionalitate. Astfel, prin Decizia nr. 1.267 din 27 septembrie 2011, publicată în Monitorul Oficial al României, Partea I, nr. 885 din 14 decembrie 2011, Curtea a reţinut, în esenţă, că soluţia legislativă criticată nu aduce atingere egalităţii în drepturi a cetăţenilor, întrucât „între părţile contractului de muncă - angajator şi salariat - există o discrepanţă vădită din punctul de vedere al potenţialului economic şi financiar în favoarea celui dintâi, de natură să îi permită a-şi impune punctul de vedere la negocierea clauzelor contractului”, astfel că „statul de drept, democratic şi social, aşa cum este definită România în termenii art. 1 alin. (3) din Constituţie, - este ţinut să intervină legal în sprijinul celui aflat într-o poziţie de inferioritate economică.” Prin Decizia nr. 1.241 din 7 octombrie 2010, publicată în Monitorul Oficial al României, Partea I, nr. 848 din 17 decembrie 2010, Curtea a reţinut şi că „angajatorul care a cauzat un prejudiciu salariatului prin desfacerea nelegală a contractului de muncă nu se află în aceeaşi situaţie cu cel prejudiciat, iar obligaţia de despăgubire nu poate fi interpretată ca instituind o situaţie privilegiată pentru acesta din urmă.”
18. De asemenea, prin Decizia nr. 1.267 din 27 septembrie 2011, Curtea a constatat că nu este încălcat nici dreptul de proprietate, întrucât „angajatorul nu suferă o pierdere patrimonială, ci îşi execută obligaţiile băneşti la care angajatul era îndrituit în lipsa actului nelegal/netemeinic al angajatorului.”
19. Prin Decizia nr. 290 din 23 mai 2013, publicată în Monitorul Oficial al României, Partea I, nr. 383 din 27 iunie 2013, Curtea a apreciat că textul de lege examinat „nu conţine nicio măsură de natură să îngrădească accesul liber la justiţie ori posibilitatea ambelor părţi de a se folosi de toate garanţiile şi mijloacele procesuale, propunând şi administrând probele necesare pentru susţinerea şi apărarea drepturilor şi intereselor lor legitime, inclusiv exercitarea căilor legale de atac, care condiţionează şi asigură desfăşurarea unui proces echitabil”.
20. În prezenta cauză, autorul excepţiei invocă aspecte noi, despre care consideră că sunt în măsură să pună în discuţie o reconsiderare a jurisprudenţei Curţii Constituţionale în materie, în acest sens, arată că, în urma constatării neconstituţionalităţii dispoziţiilor art. 52 alin. (1) lit. b) teza întâi din Legea nr. 53/2003, prin Decizia Curţii Constituţionale nr. 279 din 23 aprilie 2015, publicată în Monitorul Oficial al României, Partea I, nr. 431 din 17 iunie 2015, un angajator nu mai are posibilitatea de a proteja activitatea unităţii de eventualele prejudicii pe care un salariat prezumat a fi vinovat din punct de vedere penal le-ar putea aduce acesteia, suspendând contractul individual de muncă odată cu formularea plângerii penale împotriva salariatului. În aceste condiţii, în opinia sa, anularea deciziei de concediere pentru condiţii de formă reprezintă o măsură excesivă, care aduce atingere intereselor sale şi creează un dezechilibru între părţile raportului de muncă.
21. Analizând această critică, Curtea observă că autorul excepţiei justifică pretinsa neconstituţionalitate a dispoziţiilor de lege referitoare la anularea deciziei de concediere pentru aspecte formale, prin raportare la considerente ce ţin de angajarea răspunderii penale a salariatului. Altfel spus, acesta susţine că aspectele formale ale deciziei de concediere nu ar trebui să prevaleze atunci când salariatul este suspectat de a fi săvârşit o faptă penală incompatibilă cu funcţia deţinută.
22. Or Curtea apreciază că această perspectivă ignoră diferenţa dintre condiţiile cerute de lege pentru a angaja răspunderea disciplinară a salariatului şi răspunderea penală a acestuia.
23. Astfel, răspunderea penală, al cărei izvor este însăşi legea, se angajează în urma pronunţării unei hotărâri definitive de condamnare, moment până la care persoana este considerată nevinovată, potrivit art. 23 alin. (11) din Constituţie.
24. Pe de altă parte, răspunderea disciplinară, având ca temei contractul încheiat între părţile raportului de muncă, este rezultatul parcurgerii unei proceduri disciplinare şi al constatării faptului că există o faptă în legătură cu munca, ce constă într-o acţiune sau inacţiune săvârşită cu vinovăţie de către salariat, prin care acesta a încălcat normele legale, regulamentul intern, contractul individual de muncă sau contractul colectiv de muncă aplicabil, ordinele şi dispoziţiile legale ale conducătorilor ierarhici.
25. Decizia de sancţionare disciplinară este supusă unor condiţii care, aşa cum a arătat Curtea Constituţională prin Decizia nr. 1.675 din 15 decembrie 2009, publicată în Monitorul Oficial al României, Partea I, nr. 112 din 19 februarie 2010, şi Decizia nr. 1.243 din 22 septembrie 2011, publicată în Monitorul Oficial al României, Partea I, nr. 915 din 22 decembrie 2011, „au ca scop asigurarea stabilităţii raporturilor de muncă, a desfăşurării acestora în condiţii de legalitate şi a respectării drepturilor şi îndatoririlor ambelor părţi ale raportului juridic de muncă.” în acelaşi timp, aceste condiţii „sunt menite să asigure apărarea drepturilor şi intereselor legitime ale salariatului, având în vedere poziţia obiectiv dominantă a angajatorului în desfăşurarea raportului de muncă. Aplicarea sancţiunilor disciplinare şi, în mod special, încetarea raportului de muncă din voinţa unilaterală a angajatorului sunt permise cu respectarea unor condiţii de fond şi de formă riguros reglementate de legislaţia muncii, în scopul prevenirii eventualelor conduite abuzive ale angajatorului.” Prin deciziile mai sus amintite, Curtea a subliniat că „menţiunile şi precizările pe care în mod obligatoriu trebuie să le conţină decizia de aplicare a sancţiunii disciplinare au rolul, în primul rând, de a-l informa concret şi complet pe salariat cu privire la faptele, motivele şi temeiurile de drept pentru care i se aplică sancţiunea, inclusiv cu privire la căile de atac şi termenele în care are dreptul să constate temeinicia şi legalitatea măsurilor dispuse din voinţa unilaterală a angajatorului.” De asemenea, Curtea a precizat că „angajatorul, întrucât deţine toate datele, probele şi informaţiile pe care se întemeiază măsura dispusă, trebuie să facă dovada temeiniciei şi legalităţii acelei măsuri, salariatul putând doar să le combată prin alte dovezi pertinente. Astfel, menţiunile şi precizările prevăzute de textul de lege sunt necesare şi pentru instanţa judecătorească, în vederea soluţionării legale şi temeinice a eventualelor litigii determinate de actul angajatorului.”
26. Mai mult, Curtea reţine că despăgubirile pe care, pe de o parte, angajatorul ie datorează salariatului pentru concedierea nelegală şi cele pe care, pe de altă parte, salariatul le datorează angajatorului în urma constatării vinovăţiei sale penale se referă la aspecte diferite, ce nu pot fi confundate.
27. Având în vedere cele mai sus reţinute, precum şi cele statuate în deciziile instanţei de contencios constituţional anterior invocate, Curtea apreciază că susţinerile autorului excepţiei referitoare la neconstituţionalitatea dispoziţiilor art. 80 alin. (1) şi (2) din Legea nr. 53/2003 sunt neîntemeiate.
28, Pentru considerentele expuse, în temeiul art. 146 lit. d) şi al art. 147 alin, (4) din Constituţie, precum şi al art. 1-3, al art. 11 alin. (1) lit. A.d) şi al art. 29 din Legea nr. 47/1992, cu unanimitate de voturi,
Respinge, ca neîntemeiată, excepţia de neconstituţionalitate ridicată de The Parts Brands - S.R.L. din Bucureşti în Dosarul nr. 40.710/299/2016 al Judecătoriei Sectorul 1 Bucureşti şi constată că dispoziţiile art. 80 alin. (1) şi (2) din Legea nr. 53/2003 - Codul muncii sunt constituţionale în raport cu criticile formulate.
Decizia se comunică Judecătoriei Sectorul 1 Bucureşti şi se publică în Monitorul Oficial al României, Partea I.
privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România
Potrivit Programului de guvernare 2017-2020, aprobat prin Hotărârea Parlamentului României nr. 53/2017 pentru acordarea încrederii Guvernului, publicată în Monitorul Oficial al României, Partea I, nr. 496 din 29 iunie 2017, implementarea principiului egalităţii de şanse în educaţie, îmbunătăţirea performanţelor educaţionale, abilităţilor şi competenţelor tuturor copiilor şi tinerilor, prin accesul la un sistem de educaţie de calitate, relevant şi incluziv reprezintă cheia pentru creştere economică şi prosperitate. Calitatea resursei umane este primordială, iar educaţia, că factor strategic de dezvoltare, reprezintă un domeniu de interes major, aflat întotdeauna pe agenda publică.
Obiectivul cuprins în Programul de guvernare 2017-2020, care are în vedere realizarea unei pieţe a muncii incluzive şi reducerea inegalităţilor prin promovarea unor politici publice coerente şi realiste, poate fi atins numai printr-o abordare multisectorială, combinând măsurile pentru modernizarea pieţei muncii cu cele din domeniul educaţiei, susţinând măsuri de incluziune socială, îmbunătăţind serviciile medicale, promovând investiţii în sectorul productiv, precum şi în cel al cercetării, dezvoltării şi inovării.
Formarea profesională iniţială în sistem dual este alternativa optimă pentru operatorii economici care au nevoie de forţă de muncă bine calificată în acord cu cerinţele actuale ale posturilor şi a culturii organizaţionale a companiilor din România.
Având în vedere interesul unui număr important de companii cu capital românesc sau străin, în special din industria auto, tipografică, prelucrarea metalelor, agricultură, utilităţi, turism, construcţii, infrastructură rutieră ş.a., de a deveni furnizori de formare pe componenta de instruire practică, ţinând cont de faptul că, în urma consultării mediului de afaceri prin întâlniri tematice specifice industriilor sus-amintite, a rezultat necesitatea introducerii programelor de formare profesională în sistem dual după modelul german, model consacrat şi recunoscut la nivel european, prin performanţele obţinute în formarea profesională iniţială şi integrarea absolvenţilor pe piaţa forţei de muncă,
având în vedere, totodată, faptul că lipsa unei autorităţi naţionale care să asigure o centralizare pro-activă şi o reglementare unitară a sistemului de formare profesională iniţială în sistem dual în România a condus în ultimii 5 ani la situaţii de insucces educaţional, lipsă de forţă de muncă bine pregătită, nemulţumiri ale operatorilor economici care nu găsesc forţă de muncă calificată, lipsa de tineri care să aleagă această formă de pregătire profesională şi procente reduse de realizare a claselor, acolo unde acest sistem a fost organizat la cererea expresă a operatorilor economici,
ţinând seama de faptul că, în prezent, un investitor care îşi doreşte o reprezentare naţională trebuie să discute punctual cu fiecare inspector şcolar general din judeţul în care doreşte dezvoltarea activităţii, existând o abordare particulară în funcţie de viziunea de dezvoltare a fiecărui inspectorat şcolar judeţean, precum şi de faptul că operatorii economici implicaţi resimt acut nevoia urgentă de forţă de muncă bine calificată, lipsa acesteia având implicaţii severe în dezvoltarea planurilor de afaceri pe termen mediu şi lung,
luând în considerare necesitatea reglementării formării profesionale iniţiale în sistem dual la nivel naţional printr-o abordare unitară, cerută şi recunoscută de operatorii economici şi parteneri sociali interesaţi, ţinând, de asemenea, seama de necesitatea încadrării în calendarul aprobării planului de şcolarizare pentru următorul an şcolar şi a gestionării tuturor solicitărilor de formare profesională iniţială în sistem dual, inclusiv de adaptarea reţelei şcolare la aceste solicitări, precum şi de necesitatea operatorilor economici care trebuie să îşi identifice cu celeritate partenerii educaţionali, şi anume şcolile profesionale pentru formarea în sistem dual, pentru a începe colaborarea cu aceştia şi a elabora planul de promovare în rândul elevilor şi al părinţilor pentru admiterea în următorul an şcolar, elementele mai sus-menţionate reprezentând o situaţie extraordinară,
enumerând, printre efectele negative ale neînfiinţării Autorităţii Naţionale pentru Formare Profesională Iniţială în Sistem Dual, pe acela al lipsei de atractivitate a României pentru investitorii europeni, precum şi al pierderii avantajului competitiv al României de a oferi forţă de muncă bine calificată în favoarea altor ţări din Europa de Est, elemente care pot influenţa decizia investitorilor de a nu reloca şi dezvolta investiţii noi în România,
având, totodată, în vedere faptul că toate aceste aspecte vizează interesul public şi constituie situaţii de urgenţă şi extraordinare a căror reglementare nu poate fi amânată,
Art. 1. - (1) începând cu data intrării în vigoare a prezentei ordonanţe de urgenţă se înfiinţează Autoritatea Naţională pentru Formare Profesională Iniţială în Sistem Dual din România, denumită în continuare Autoritatea, instituţie publică cu personalitate juridică, în subordinea Guvernului şi în coordonarea prim-ministrului, prin reorganizarea Centrului Naţional de Dezvoltare a învăţământului Profesional şi Tehnic.
(2) Autoritatea are sediul în municipiul Bucureşti.
Art. 2. - (1) Autoritatea are ca rol fundamental organizarea şi dezvoltarea formării profesionale iniţiale în sistem dual din România.
(2) Autoritatea realizează studii, strategii, prognoze, precum şi alte lucrări strategice necesare, care să fundamenteze deciziile cu privire la organizarea şi dezvoltarea formării profesionale iniţiale în sistem dual şi contractează, în cazuri justificate, servicii de consultanţă pentru realizarea rolului său.
Art. 3. - În vederea realizării rolului fundamental prevăzut la art. 2 alin. (1), Autoritatea îndeplineşte, în principal, următoarele atribuţii:
a) organizarea şi coordonarea formării profesionale iniţiale în sistem dual din România;
b) adaptarea cerinţelor formării profesionale iniţiale în concordanţă cu nevoia de forţă de muncă calificată a operatorilor economici;
c) identificarea, anticiparea şi analiza periodică a nevoilor de competenţe cerute de piaţa forţei de muncă şi introducerea de calificări noi în formarea profesională iniţială în sistem dual;
d) reglementarea şi asigurarea calităţii formării profesionale iniţiale în sistem dual a elevilor, precum şi a personalului din cadrul unităţilor de învăţământ şi al operatorilor economici implicaţi în formarea profesională prin învăţământul dual;
e) gestionarea în format electronic a bazei de date cuprinzând contractele individuale de pregătire practică în sistem dual şi monitorizarea respectării de către părţi a clauzelor contractuale;
f) elaborarea unui sistem de acreditare a furnizorilor publici/privaţi de formare profesională iniţială în sistem dual, care va fi aprobat prin hotărâre a Guvernului;
g) elaborarea de metodologii privind certificarea profesională iniţială a absolvenţilor din sistemul de învăţământ dual, care vor fi aprobate prin ordin al preşedintelui Autorităţii;
h) dezvoltarea metodologiilor şi monitorizarea indicatorilor de performanţă privind inserţia şi retenţia absolvenţilor proveniţi din sistemul dual pe piaţa muncii şi propunerea de măsuri remediale;
i) consilierea familiilor, a unităţilor de învăţământ şi a angajatorilor în scopul creşterii participării elevilor în formarea profesională iniţială în sistem dual;
j) asigurarea promovării conceptului de formare profesională iniţială în sistem dual prin Şcoala Profesională în Sistem Dual;
k) crearea şi gestionarea bazei de date privind competenţele necesare pe piaţa forţei de muncă şi publicarea periodică de studii şi analize realizate de Autoritate pentru orientarea elevilor spre ocupaţii cerute de piaţa forţei de muncă.
Art. 4. - (1) Conducerea Autorităţii este asigurată de un preşedinte, cu rang de secretar de stat, ajutat de doi vicepreşedinţi, cu rang de subsecretar de stat, numiţi, respectiv eliberaţi din funcţie prin decizie a prim-ministrului, în condiţiile legii.
(2) Preşedintele conduce întreaga activitate a Autorităţii şi reprezintă instituţia în raporturile cu autorităţile publice, instituţii şi organizaţii, precum şi cu persoanele fizice şi juridice din ţară sau din străinătate.
(3) Preşedintele este ordonator terţiar de credite.
(4) în exercitarea prerogativelor care îi revin, preşedintele emite ordine şi instrucţiuni, în condiţiile legii. Ordinele şi instrucţiunile cu caracter normativ se publică în Monitorul Oficial al României, Partea I.
Art. 5. - (1) Finanţarea cheltuielilor curente şi de capital ale Autorităţii se asigură de la bugetul de stat, prin bugetul Secretariatului General al Guvernului.
(2) Pentru funcţionarea Autorităţii la nivel central se va transmite în folosinţa acesteia un imobil din domeniul public sau privat al statului în termen de maximum 30 de zile de la data intrării în vigoare a hotărârii Guvernului prevăzute la art. 6 alin. (1).
(3) Prin derogare de la art. 2 din Ordonanţa Guvernului nr. 32/1998 privind organizarea cabinetului demnitarului din administraţia publică centrală, aprobată cu modificări prin Legea nr. 760/2001, cu modificările şi completările ulterioare, în subordinea preşedintelui Autorităţii se organizează şi funcţionează cabinetul demnitarului.
(4) Numărul maxim de posturi al Autorităţii este de 50 de posturi, exclusiv preşedintele, vicepreşedinţii şi cabinetul preşedintelui.
(5) Numărul maxim de posturi din cabinetul preşedintelui Autorităţii este cel prevăzut de Ordonanţa Guvernului nr. 32/1998, aprobată cu modificări prin Legea nr. 760/2001, cu modificările şi completările ulterioare, pentru funcţia de conducător de organ de specialitate al administraţiei publice centrale, cu rang de secretar de stat.
(6) Personalul Autorităţii este format din personal contractual, salarizat potrivit reglementărilor legale aplicabile personalului contractual din sectorul bugetar.
Art. 6. - (1) Structura organizatorică a Autorităţii şi Regulamentul de organizare şi funcţionare a acesteia se aprobă prin hotărâre a Guvernului în termen de 60 de zile de la data intrării în vigoare a prezentei ordonanţe de urgenţă.
(2) în cadrul Autorităţii se înfiinţează şi funcţionează 8 birouri regionale în zonele de dezvoltare din România, organizate ca direcţii în structura acesteia.
Art. 7. - În termen de 30 de zile de la intrarea în vigoare a prezentei ordonanţe de urgenţă, Secretariatul General al Guvernului şi Ministerul Educaţiei Naţionale vor supune aprobării Guvernului modificarea corespunzătoare a Hotărârii Guvernului nr. 855/1998 privind organizarea şi funcţionarea Centrului Naţional de Dezvoltare a învăţământului Profesional şi Tehnic, cu modificările şi completările ulterioare, conform prevederilor prezentei ordonanţe de urgenţă.
Art. I. - Hotărârea Guvernului nr. 807/2014 pentru instituirea unor scheme de ajutor de stat având ca obiectiv stimularea investiţiilor cu impact major în economie, publicată în Monitorul Oficial al României, Partea I, nr. 714 din 30 septembrie 2014, cu modificările şi completările ulterioare, se modifică şi se completează după cum urmează:
„Art. 2. - (1) Acordarea ajutoarelor de stat pentru stimularea investiţiilor cu impact major în economie în cadrul prezentei scheme se face cu respectarea prevederilor privind ajutorul de stat regional din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat, cu modificările şi completările ulterioare, denumit în continuare Regulament, şi este exceptată de la obligaţia notificării către Comisia Europeană.”
2. La articolului 4r alineatul (3) se modifică şi va avea următorul cuprins:
„(3) Bugetul mediu anual al schemei este de 638 milioane lei, respectiv echivalentul a aproximativ 145 milioane euro.”
„(4) Bugetul maxim anual al schemei care poate fi angajat cuprinde pe lângă bugetul prevăzut la alin. (3) sumele stabilite cu această destinaţie, dar neutilizate în anii anteriori, în limita creditelor de angajament şi bugetare aprobate prin legile bugetare anuale.”
„Art. 5. - Numărul total estimat al întreprinderilor care urmează să beneficieze de ajutor de stat în baza schemei este de 300.”
„Art. 14. - În cazul în care întreprinderea solicitantă demarează investiţia anterior depunerii cererii de acord pentru finanţare, întreaga investiţie nu este eligibilă.”
8. La articolul 17 alineatul (1), litera h) se modifică şi va avea următorul cuprins:
„h) nu au efectuat o relocare către unitatea în care urmează să aibă loc investiţia iniţială pentru care se solicită ajutorul în ultimii doi ani anteriori înregistrării cererii de acord pentru finanţare şi, la momentul înregistrării cererii, oferă un angajament că nu vor face acest lucru pentru o perioadă de până la doi ani după finalizarea investiţiei iniţiale pentru care se solicită ajutorul.”
9. La articolul 18, litera b) se modifică şi va avea următorul cuprins:
„b) să aibă o valoare totală, fără T.V.A., de minimum 13,5 milioane lei, respectiv echivalentul a aproximativ 3 milioane euro;”.
10. La articolul 19, alineatele (1) şi (3) se modifică şi vor avea următorul cuprins:
„Art. 19. - (1) Ministerul Finanţelor Publice are obligaţia de a publica pe site-ul său textul integral al prezentei scheme, data de la care se pot înregistra cereri de acord pentru finanţare şi bugetul anual alocat schemei, data epuizării bugetului anual, respectiv a bugetului total alocat schemei, în conformitate cu prevederile legilor bugetare anuale.
(3) în cazul în care, în urma analizei cererilor de acord pentru finanţare înregistrate până la data epuizării bugetului se constată neutilizarea în totalitate a bugetului anual alocat schemei sau acesta este suplimentat în conformitate cu prevederile legilor bugetare anuale, Ministerul Finanţelor Publice publică pe site-ul său bugetul rămas neutilizat din bugetul anual alocat schemei sau bugetul suplimentat şi data reluării procedurii de înregistrare a cererilor de acord pentru finanţare.”
„(11) Cererile de acord pentru finanţare înregistrate după data epuizării bugetului anual alocat schemei se restituie întreprinderilor,”
12 Articolul 21 se abrogă,
13. La anexa nr. 2 articolul 1, literele e), v), y) şi z) se modifică şi vor avea următorul cuprins:
,,e) ajutor pentru exploatare - ajutorul pentru reducerea cheltuielilor curente ale unei întreprinderi. Aceste cheltuieli includ categorii de costuri precum costurile cu personalul, materialele, serviciile contractate, comunicaţiile, energia, întreţinerea, chiria şi administrarea, dar exclud costurile de amortizare şi costurile de finanţare în cazul în care acestea au fost incluse în costurile eligibile la acordarea ajutorului pentru investiţii;
v) întreprindere nou-înfiinţată - întreprinderea înfiinţată în anul înregistrării cererii de acord pentru finanţare sau întreprinderea care a desfăşurat/nu a desfăşurat activitate economică, dar nu mai mult de 3 ani fiscali consecutivi înainte de data înregistrării cererii;
y) planul de afaceri - document din care rezultă eficienţa economică a întreprinderii şi viabilitatea investiţiei, vizând cel puţin următoarele aspecte: descrierea afacerii, locaţia realizării investiţiei, prezentarea investiţiei, planul de investiţii şi fundamentarea acestuia, analiza pieţei relevante pe care întreprinderea solicită finanţare, fundamentarea cifrei de afaceri, situaţia financiară actuală şi proiecţii financiare. În document se fundamentează: încadrarea investiţiei în categoria investiţiei iniţiale, efectul stimulativ al ajutorului de stat, modul de îndeplinire a indicatorilor cantitativi şi calitativi prevăzuţi în anexa nr. 3. Planul de afaceri are anexate documente justificative necesare fundamentării acestuia. Planul de afaceri este elaborat pentru perioada implementării investiţiei şi 5 ani de la data finalizării acesteia;
z) planul de investiţii - document sintetic, prezentat în format tabelar, care cuprinde cheltuielile eligibile şi neeligibile aferente investiţiei iniţiale cu determinarea valorii totale a investiţiei, conform prevederilor art. 6 din hotărâre, precum şi a calendarului realizării investiţiei;”.
„ff1) relocare - transferul unei activităţi identice sau similare sau a unei părţi a acesteia de la o unitate a uneia dintre părţile contractante la Acordul privind SEE, unitatea iniţială, către unitatea unei alte părţi contractante la Acordul privind SEE unde are loc investiţia care beneficiază de ajutor, unitatea care beneficiază de ajutor. Există un transfer în cazul în care produsul sau serviciul de la unitatea iniţială şi de la unitatea care beneficiază de ajutor au cel puţin parţial aceleaşi scopuri, îndeplinesc cerinţele sau necesităţile aceluiaşi tip de clienţi şi se pierd locuri de muncă în activităţi identice său similare la una din unităţile iniţiale ale beneficiarului din SEE;”.
15. La anexa nr. 2 articolul 1, litera kk) se modifică şi va avea următorul cuprins:
„kk) sursa de finanţare - resursele de natură strict financiară ale întreprinderii destinate realizării investiţiei iniţiale, obţinute din surse proprii, respectiv majorare de capital subscris şi vărsat, profit reinvestit, împrumut intragrup sau credit bancar;”.
16. La anexa nr. 2 articolul 1 litera kk1), punctele (iii) şi (iv) se modifică şi vor avea următorul cuprins:
(iv) persoane fizice sau juridice care au calitate de vânzător şi asupra cărora cumpărătorul deţine o influenţă asupra structurii, voturilor sau deciziilor organelor sale de conducere;”.
„(2) înregistrarea cererilor de acord pentru finanţare începe de la data comunicată de Ministerul Finanţelor Publice pe site-ul său, conform art. 19 afin, (1) din hotărâre.
(3) Cererile de acord pentru finanţare înregistrate după data epuizării bugetului anual alocat schemei se restituie întreprinderilor.”
18. La anexa nr. 2, articolul 3 se modifică şi va avea următorul cuprins:
„Art. 3. - Întreprinderea solicitantă transmite către Registratura generală a Ministerului Finanţelor Publice o cerere de acord pentru finanţare, potrivit formularului prevăzut în anexa nr. 1, însoţită de următoarele documente justificative:
a) certificat constatator, în original, emis de Of ciul registrului comerţului de pe lângă tribunalul unde îşi are sediul întreprinderea, în care să se menţioneze cel puţin următoarele informaţii: datele de identificare, codul unic de înregistrare, asociaţii şi reprezentanţii legali ai întreprinderii, domeniul de activitate principal, toate domeniile secundare de activitate şi punctele de lucru ale întreprinderii;
b) situaţii financiare anuale aprobate corespunzătoare ultimului exerciţiu financiar încheiat, în copie certificată pentru conformitate cu originalul, după caz;
c) planul de afaceri din care să rezulte viabilitatea investiţiei iniţiale şi eficienţa economică a întreprinderii, inclusiv în format electronic;
d) împuternicire semnată de reprezentantul legal al întreprinderii solicitante, în cazul în care o altă persoană decât acesta semnează cererea de acord pentru finanţare;
f) opis cu documentele transmise.”
19. La anexa nr. 2, articolele 31 şi 32 se abrogă.
20. La anexa nr. 2, la articolul 4, alineatul (1) se modifică şi va avea următorul cuprins:
„Art. 4. - (1) Ministerul Finanţelor Publice verifică conformitatea documentelor transmise, prevăzute la art. 3, conform prevederilor anexei nr. 2 şi analizează viabilitatea investiţiei şi eficienţa economică a întreprinderii conform prevederilor anexei nr. 3.”
22. La anexa nr. 2, la articolul 5, alineatul (1) se modifică şi va avea următorul cuprins:
„Art. 5. - (1) Ministerul Finanţelor Publice solicită informaţii şi/sau documente pentru completarea cererii de acord pentru finanţare, în condiţiile prevăzute la art. 4 alin (2) lit. b), în termen de maximum 15 zile calendaristice de la data înregistrării cererii de acord pentru finanţare.”
23. La anexa nr.2, articolul 6 se modifică şi va avea următorul cuprins:
„Art. 6. - Ministerul Finanţelor Publice finalizează procesul de evaluare a cererii de acord pentru finanţare în termen de maximum 30 de zile calendaristice de la data la care întreaga documentaţie este considerată completă în sensul prevederilor prezentei scheme.”
24. La anexa nr. 2, articolul 8 se modifică şi va avea următorul cuprins:
„Art. 8. - Întreprinderile au obligaţia demarării investiţiei pentru care au solicitat finanţare în termen de maximum 4 luni de la data emiterii acordului pentru finanţare, cu respectarea calendarului asumat în documentaţia anexată cererii, sub sancţiunea prevăzută la art. 17.”
25. La anexa nr. 2 articolul 10 alineatul (1), literele d)-f) se abrogă.
,,(11) în termen de 10 zile de la înregistrarea cererii de plată, transmisă de întreprindere, Ministerul Finanţelor Publice solicită organelor fiscale centrale şi locale eliberarea certificatului de atestare fiscală care se emite potrivit art. 158 sau 159 din Legea nr. 207/2015 privind Codul de procedură fiscală, cu modificările şi completările ulterioare, după caz. Ministerul Finanţelor Publice efectuează plata dacă certificatele fiscale nu cuprind debite restante.”
27. La anexa nr. 2, la articolul 10, alineatul (2) se modifici şi va avea următorul cuprins:
„(2) Cererile de plată a ajutorului de stat se depun până la data de 30 septembrie a fiecărui an.”
28. La anexa nr. 2, la articolul 11, alineatul (2) se modifică şi va avea următorul cuprins:
,,(2) în cazul în care se constată lipsa unor documente sau neconcordanţe între datele şi informaţiile transmise, Ministerul Finanţelor Publice poate solicita documente şi informaţii, care vor fi transmise către Registratura generală a Ministerului Finanţelor Publice în termen de 15 zile de la data primirii solicitării.”
29 La anexa nr. 2, la articolul 11, după alineatul (2) se introduce un nou alineat, alineatul (3), cu următorul cuprins:
„(3) în situaţia în care întreprinderea nu confirmă primirea solicitării transmise de Ministerul Finanţelor Publice sau nu respectă termenul prevăzut la alin. (2), Ministerul Finanţelor Publice returnează întreprinderii cererea de plată a ajutorului de stat, în termen de 15 zile, în vederea completării acesteia.”
30. La anexa nr. 2, la articolul 12, alineatul (1) se modifică şi va avea următorul cuprins:
„Art. 12. - (1) Ministerul Finanţelor Publice soluţionează cererea de plată a ajutorului de stat:
a) după analizarea la sediul ministerului a documentelor justificative anexate cererii de plată şi a eligibilităţii activelor pentru care se solicită plata ajutorului de stat; şi
b) după verificarea la faţa locului a existenţei activelor şi a conformităţii declaraţiilor/documentelor aferente cheltuielilor efectuate de întreprindere.”
31. La anexa nr. 2, la articolul 13, alineatul (2) se modifică şi va avea următorul cuprins:
„(2) Virarea efectivă a ajutorului de stat se face de către Ministerul Finanţelor Publice în contul 50.70 «Disponibil din subvenţii şi transferuri», deschis la unitatea Trezoreriei Statului în a cărei rază îşi are domiciliul fiscal întreprinderea beneficiară de ajutor de stai;, în termen de maximum 15 zile calendaristice de la data la care cererea de plată a ajutorului de stat este considerată completă în sensul prevederilor prezentei scheme şi a fost efectuată verificarea la faţa locului.”
„(3) întreprinderile au obligaţia de a verifica valoarea ajutorului de stat virat de Ministerul Finanţelor Publice în contul 50.70 «Disponibil din subvenţii şi transferuri». În situaţia în care se constată existenţa unei sume necuvenite, întreprinderile au obligaţia de a informa de îndată Ministerul Finanţelor Publice în vederea restituirii acesteia.
(4) Restituirea sumelor încasate necuvenit se realizează în conturile deschise cu această destinaţie la Trezoreria Statului, dacă sumele se restituie în anul în care au fost încasate, respectiv dacă sumele se restituie în anii următori anului în care au fost încasate
(5) Pentru sumele necuvenite încasate de către întreprinderi, Ministerul Finanţelor Publice percepe dobânzi şi penalităţi aferente, datorate de la data încasării până la data restituirii, conform Legii nr. 207/2015, cu modificările şi completările ulterioare.”
33. La anexa nr. 2, la articolul 16, alineatul (2) se modifică şi va avea următorul cuprins:
.(2) În cazul în care calendarul realizării investiţiei înregistrează modificări, întreprinderea are obligaţia de a solicita Ministerului Finanţelor Publice aprobarea acestor modificări, pe parcursul implementării investiţiei iniţiale, în termen de 30 de zile de când a luat la cunoştinţă de respectiva modificare, anexând o fundamentare în acest sens.”
35. La anexa nr. 2 articolul 17 alineatul (1), literele d) şi e) se modifică şi vor avea următorul cuprins:
„d) întreprinderea nu respectă prevederile art. 16 alin, (1) şi (2);
e) valoarea totală a investiţiei nu respectă prevederile art. 18 lit. b) din hotărâre.”
„f) întreprinderea nu respectă prevederile art. 17 alin, (1) lit. h) din hotărâre.”
37. La anexa nr. 2 articolul 17, după alineatul (4) se introduc două noi alineate, alineatele (41) şi (42), cu următorul cuprins:
„(41) în cazul în care sunt prevăzute mai multe condiţii în acordul pentru finanţare, valoarea ajutorului de stat plătit ce se recuperează se calculează conform următorului mecanism:
a) se calculează gradul de îndeplinire a fiecărei condiţii prin raportarea valorii indicatorului realizat la valoarea indicatorului menţionată în acordul pentru finanţare sau în planul de afaceri, după caz;
b) se calculează media aritmetică a gradelor de îndeplinire a tuturor condiţiilor;
d) diferenţa dintre valoarea ajutorului de stat plătit şi valoarea calculată conform lit. c) reprezintă valoarea ajutorului de stat de recuperat.
(42) în condiţiile în care, ulterior emiterii acordului pentru finanţare, intervin modificări ale legislaţiei generale care reglementează cadrul de organizare şi funcţionare a societăţilor, la sfârşitul perioadei de menţinere a investiţiei, valoarea contribuţiei la dezvoltarea regională prevăzută în documentaţia anexată cererii de acord pentru finanţare se recalculează în raport cu aceste modificări.”
38. La anexa nr. 2 articolul 17, alineatele (5) şi (6) se modifică şi vor avea următorul cuprins:
„(5) Recuperarea ajutorului de stat plătit se realizează conform procedurilor de recuperare prevăzute de Ordonanţa de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările ulterioare, precum şi de Ordinul ministrului finanţelor publice nr. 324/2016 privind aprobarea Normelor metodologice pentru aplicarea de către Ministerul Finanţelor Publice a procedurilor privind stoparea/recuperarea ajutorului de stat sau de minimis, cu modificările ulterioare.
(6) Ajutorul de stat plătit care trebuie recuperat include şi dobânda aferentă, datorată de la data plăţii până la data recuperării. Rata dobânzii aplicabile este cea stabilită potrivit prevederilor din Regulamentul (UE) nr. 1.589/2015 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene şi din Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE.”
39 Anexele nr. 1, 2, 4a şi 4b la procedură se modifică şi se înlocuiesc cu anexele nr. 1-4 la prezenta hotărâre.
Art. II. - Cererile de plată a ajutorului de stat aflate în curs de analiză la data intrării în vigoare a prezentei hotărâri se vor supune până la soluţionare dispoziţiilor aplicabile înainte de intrarea în vigoare a prezentei hotărâri, cu excepţia prevederilor art. I pct. 28-30.
Art. III. - Orice altă schemă de ajutor de stat având ca obiectiv dezvoltarea regională care va fi iniţiată de alţi furnizori de ajutor de stat trebuie să asigure respectarea principiului complementarităţii în raport cu prezenta schemă de ajutor de stat.
Art. IV. - (1) în termen de 15 zile calendaristice de la intrarea în vigoare a prezentei hotărâri, Ministerul Finanţelor Publice va emite Ghiduri în aplicarea Hotărârii Guvernului nr. 807/2014 pentru instituirea unor scheme de ajutor de stat având ca obiectiv stimularea investiţiilor cu impact major în economie, cu modificările şi completările ulterioare, aprobate prin ordin al ministrului finanţelor publice.
(2) în termen de 6 luni de la intrarea în vigoare a prezentei hotărâri Ministerul Finanţelor Publice poate aproba prin ordin al ministrului metodologia de depunere în format electronic a formularelor şi documentelor electronice, semnate cu semnătură electronică.”
Data înregistrării ............................................
Numărul înregistrării ......................................
Subscrisa ............................................, având datele de identificare menţionate la punctul I, reprezentată
legal prin domnul/doamna ............................................, având calitatea de ............................................, solicit finanţarea în condiţiile prevederilor schemei având ca obiectiv stimularea investiţiilor cu impact major în economie, aprobată prin Hotărârea Guvernului nr. 807/2014, cu modificările şi completările ulterioare.
Denumirea întreprinderii ...................................................................................................................
Data înregistrării întreprinderii: ........................................................................................................
Nr. de înmatriculare la oficiul registrului comerţului: .......................................................................
Codul de identificare fiscală: ............................................................................................................
Adresa: ............................................................. cod poştal: .............................................................
Telefon: ................................................................... fax: ..................................................................
Forma juridică: .................................................................................................................................
Capitalul social: ........................................................................................................ lei, deţinut de:
- persoane fizice: ......................................................................................................................... %;
- IMM 1: ....................................................................................................................................... %
- Întreprinderi mari 2: .................................................................................................................. %.
Cod CAEN: .......................................................................................................................................
Obiectul secundar de activitate 3: ......................................................................................................
- numărul mediu de salariaţi: ............................................................................................................
- cifra de afaceri: lei
- valoare active totale 4: lei
- rentabilitatea cifrei de afacerii ................................................................................................... lei
- capitaluri propriii ....................................................................................................................... lei
III. Prezentarea succintă a investiţiei realizate în cadrul schemei:
� extinderea capacităţii unităţii
� diversificarea producţiei unităţii
� schimbarea fundamentală în procesul general de producţie din cadrul unităţii sau
- încadrarea investiţiei în categoria investiţiei iniţiale în favoarea unei noi activităţi economice:
� diversificarea activităţii unităţii
- valoarea investiţiei: .................................................................................................................. lei
- locaţia realizării investiţiei: ...........................................................................................................
- data estimată a demarării investiţiei conform planului de investiţii: ..............................................
- data estimată a finalizării a investiţiei conform planului de investiţii: ...........................................
1 Întreprinderea care se încadrează în definiţia prevăzută la anexa nr. 1 la regulament.
2 Întreprinderea care nu se încadrează în definiţia IMM-urilor conform prevederilor anexei nr. 1 la regulament.
6 Elementul „Capitaluri proprii” din bilanţ.
Valoarea cheltuielilor eligibile*) - lei -
An I**)
a1) Realizare construcţii
a2) închiriere construcţii
Subsemnatul/Subsemnata, ............................................, identificat/identificată cu actul de identitate seria .............., nr. ............................................, eliberat de la data de ............................................, cu domiciliul în localitatea ............................................, str. ............................................ nr. ...., bl. ...., sc. ...., ap. .... sectorul/judeţul ............................................, în calitate de reprezentant legal al întreprinderii ............................................,
declar pe propria răspundere că toate informaţiile furnizate şi consemnate în prezenta cerere sunt corecte şi complete şi că toate documentele în copie care însoţesc cererea sunt conforme cu originalele.
- se încadrează în categoria întreprinderilor mari;
- se încadrează în categoria întreprinderilor mici şi mijlocii;
- nu a demarat proiectul de investiţii pentru care solicită finanţare;
- nu intră în categoria „întreprinderilor în dificultate” potrivit prevederilor art. 2 alin. (18) din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat;
- nu se află în procedură de executare silită, insolvenţă, faliment, reorganizare judiciară, dizolvare, închidere operaţională, lichidare sau suspendare temporară a activităţii;
- nu face obiectul unor decizii de recuperare a unui ajutor de stat sau, în cazul în care asemenea decizii au fost emise, acestea au fost executate, conform prevederilor legale în vigoare;
- nu a beneficiat şi nu va beneficia de ajutoare de stat regionale pentru costuri eligibile de natura costurilor salariate în cadrul aceluiaşi proiect unic de investiţii;
- nu a efectuat o relocare către unitatea în care urmează să aibă loc investiţia iniţială pentru care se solicită ajutorul în ultimii 2 ani anteriori înregistrării cererii de acord pentru finanţare şi, la momentul înregistrării cererii, oferă un angajament că nu va face acest lucru pentru o perioadă de până la 2 ani după finalizarea investiţiei iniţiale pentru care se solicită ajutorul;
- nu aparţine unor acţionari care deţin sau au deţinut în ultimii 2 ani anterior datei înregistrării cererii o altă întreprindere înregistrată conform Legii societăţilor nr. 31/1990, republicată, cu modificările şi completările ulterioare, care desfăşoară sau a desfăşurat activitatea pentru care solicită finanţare, în căzui întreprinderilor nou-înfiinţate;
Declar pe propria răspundere că, în ultimii 3 ani 7, întreprinderea:
Locaţia realizării investiţiei (judeţul)
Cuantumul ajutorului – euro 8 -
Cuantumul ajutorului – euro 9 -
Numele: ............................................
Funcţia: ............................................
Semnătura 10: ............................................
Data semnării: ............................................
- are toate rubricile completate cu datele solicitate, respectă formularul din anexa nr. 1 şi este datată şi semnată în original de către persoana autorizată să reprezinte legal întreprinderea;
- sunt depuse şi aprobate conform prevederilor legale în vigoare, după caz. sunt ataşate în copie.
- cuprinde toate informaţiile necesare conform definiţiei şi instrucţiunilor din Ghidul solicitantului, este datat şi semnat în original de către persoana autorizată să reprezinte legal întreprinderea;
- prezintă proiecţiile financiare pe perioada implementării investiţiei şi 5 ani de la finalizarea acesteia (cont de profit şi pierdere, bilanţ şi flux de numerar) în conformitate cu prevederile legale în vigoare şi cu modelele prezentate în Ghidul solicitantului;
- sunt ataşate în copie.
împuternicirea semnată de reprezentantul legal al întreprinderii solicitante
- se ataşează în copie.
(Anexa nr. 4a la procedură)
Subscrisa, ............................................, având datele de identificare menţionate la pct. I, reprezentată legal prin domnul/doamna ............................................, având calitatea de ............................................, identificat/identificată cu actul de identitate seria......................, nr. ............................................, eliberat de ............................................, la data de ............................................, cu domiciliul în localitatea ............................................, str. ............................................ nr. ...., bl. ...., sc. ...., ap. ...., sectorul/judeţul ............................................, cod poştal ............................................, solicit plata ajutorului de stat, în sumă de ............................................, în baza Acordului pentru finanţare nr. ............................................, din data de ............................................, şi în condiţiile prevederilor schemei de ajutor de stat având ca obiectiv stimularea
investiţiilor cu impact major în economie, aprobată prin Hotărârea Guvernului nr. 807/2014, cu modificările şi completările ulterioare, respectând intensitatea de ............................................, conform Acordului pentru finanţare.
Adresa: ..............................................................................................................................................
Telefon: ........................................ Fax: ........................................ E-mail: ......................................
Cod IBAN: .................................................. deschis la Trezoreria ..................................................
Subsemnatul/Subsemnata, ............................................,
identificat/identificată cu actul de identitate seria...................., nr. ............................................, eliberat de ............................................, la data de ............................................, cu domiciliul în localitatea ............................................, str. ............................................ nr. ..... bl. ...., sc. ...., ap. ...., sectorul/judeţul ............................................, în calitate de reprezentant legal al întreprinderii declar pe propria răspundere că toate informaţiile furnizate şi consemnate în prezenta cerere sunt corecte şi complete şi că toate documentele în copie care însoţesc cererea sunt conforme cu originalele,
� nu a efectuat o relocare către unitatea în care urmează să aibă loc investiţia iniţială pentru care se solicită ajutorul în ultimii doi ani anteriori înregistrării cererii de acord pentru finanţare şi, la momentul înregistrării cererii, oferă un angajament că nu va face acest lucru pentru o perioadă de până la doi ani după finalizarea investiţiei iniţiale pentru care se solicită ajutorul.
Semnătura 1: ............................................
Cererea de plată a ajutorului de stat este însoţită de documentele menţionate în Ghidul de plată prezentat pe site-ul Ministerului Finanţelor Publice.
(Anexa nr. 4b la procedură)
Codul/
Poziţia din planul de investiţii
Tipul costului (linia da fabricaţie)
Cursul valutar utilizat la înregistrarea în evidenta contabilă
Valoare lei/ valută
documentului (OP/DPE) nr. şi data
Extras de cont (nr. data plată)
Valoare plătită in
lei/valută
din care eligibilă pentru care se solicită finanţare
Iară TVA
(col. 23)
Valoare ajutor de stat solicitat, din care:
Văzând Referatul de aprobare nr. SP 7.564 din 3.07.2018 al Direcţiei politica medicamentului şi a dispozitivelor medicale, din cadrul Ministerului Sănătăţii,
ţinând cont de prevederile Ordinului ministrului sănătăţii nr. 368/2017 pentru aprobarea Normelor privind modul de caicul şi procedura de aprobare a preţurilor maximale ale medicamentelor de uz uman, cu modificările şi completările ulterioare,
*) Anexa se publică în Monitorul Oficial al României, Partea I, nr. 580 bis, care se poate achiziţiona de la Centrul de relaţii cu publicul al Regiei Autonome „Monitorul Oficial”, Bucureşti, şos. Panduri nr. 1.